OpenLLM-France/wikimedia huggingface dataset:
# Fervaques

Fervaques és un antic municipi francès situat al departament de Calvados i a la regió de Normandia. L'any 2018 tenia 724 habitants. Des del 1r de gener de 2016 es va integrar en el municipi nou de Livarot-Pays-d'Auge com a municipi delegat. En reunir vint-i-dos antics municipis, aquest municipi nou és el més gros de tots els municipis nous de França.

## Demografia

El 2007 tenia 707 habitants. Hi havia 254 famílies. El 2007 hi havia 318 habitatges: 263 habitatges principals, 40 segones residències i 15 desocupats. 295 eren cases i 18 eren apartaments.
La població ha evolucionat segons el següent gràfic:

## Economia

El 2007 la població en edat de treballar era de 454 persones, 333 eren actives i 121 eren inactives. Hi havia una gran vintena d'empreses, principalment empreses comercials o altres serveis de proximitat. Té una escola maternal i una escola elemental.
L'any 2000 hi havia 19 explotacions agrícoles que conreaven un total de 490 hectàrees.

## Referències

* ↑ «Commune de Livarot-Pays-d'Auge (14371)». Insee. [Consulta: 10 gener 2022].
* ↑ «Livarot-Pays d'Auge reste la plus grosse commune nouvelle de France». Ouest France, 12-01-2017.
* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# Fangio (equip ciclista)

L'equip Fangio va ser un equip ciclista belga, de ciclisme en ruta que va competir entre 1979 i 1986. Va ser succeït per l'equip AD Renting.

## Principals resultats

* Volta a Irlanda: Dave Cumming (1980)
* Fletxa costanera: Kurt Dockx (1982), Patrick Versluys (1986)
* Circuit del País de Waes: Alain Van Hoornweder (1983), William Tackaert (1985)
* Le Samyn: Jacques van Meer (1983)
* Circuit de les Ardenes flamenques - Ichtegem: William Tackaert (1984)
* Gran Premi de Denain: Yves Godimus (1984)
* Kuurne-Brussel·les-Kuurne: William Tackaert (1985)
* Nokere Koerse: Luc Colijn (1986)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 1 participacions (1986)
** 0 victòries d'etapa:
** 0 classificació finals:
** 0 classificacions secundàries:

## Enllaços externs

* Plantilles i resultats 1 a firstcycling.com
* Plantilles i resultats 2 a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Àrees protegides dels tres rius paral·lels de Yunnan

Els tres rius paral·lels de Yunnan delimiten una zona protegida que abasta una superfície de 1.700.000 hectàrees, situada en el nord-oest muntanyenc de la província xinesa de Yunnan, que cobreix una part de les capçaleres de tres importants rius de l'Àsia: el Iang-Tsé, el Mekong i el Salween. Va ser inclosa l'any 2003 en la llista del Patrimoni Mundial de la UNESCO.

## Descripció

El Iang-Tsé, el Mekong i el Salween creuen de nord a sud, amb els seus cursos paral·lels, una cadena de muntanyes amb pics que superen els 6.000 m d'alçada i profunds gorgs amb profunditats de fins a 3.000 m. A l'indret es troben també la gorja del Salt del Tigre i la glacera de Mingyongqia.
El lloc gaudeix de climes molt variats, que van des del subtropical fins a les valls glacials de les muntanyes, i una rica i excepcional biodiversitat. D'acord amb UICN, seria difícil trobar un lloc a una altra regió muntanyenca del món, que pugui superar-lo en diversitat ecològica i topogràfica. S'han descrit unes 6000 espècies de plantes i 173 espècies de mamífers (81 endèmiques), 414 d'aus, (22 endèmiques), 59 de rèptils (27 endèmiques), 36 d'amfibis (25 endèmiques) i 76 de peixos (35 endèmiques).
* Cadena muntanyenca de Meili Xue Shan
* Els trams superiors del riu Iang-Tsé
* Terrasses d'arròs en els vessants de la gorja del Salt del Tigre
* El llac Bita

## Referències

* 1 2 «Three Parallel Rivers of Yunnan Protected Areas». World Heritage List. UNESCO. [Consulta: 14 maig 2017].
* ↑ «Informe d'Avaluación de la UICN». Documents. UNESCO. [Consulta: 14 maig 2017].

## Enllaços externs

* Web del Patrimoni Mundial
* Informe d'Avaluació de la UICN (2003) (en francès)
# Ágnes Osztolykán

Ágnes Osztolykán (Csenger, Hongria, 3 de novembre de 1974) és una política hongaresa i activista gitana, que ha estat membre de l'Assemblea Nacional d'Hongria des del 2010 fins al 2014. Va rebre el Premi Internacional Dona Coratge de 2011 del Departament d'Estat dels Estats Units.
Osztolykán es va graduar de la Universitat de Miskolc el 1998 amb un grau en ciències polítiques. Després va treballar per la Fundació Soros, i va ser la responsable del Programa Dècada per a la integració gitana al Ministeri d'Assumptes Socials i Laborals durant sis anys.
Va ser elegida al Parlament el 2010 i va ser membre del grup parlamentari de Lehet Más a Politika (LMP), o Partit la política pot ser diferent. El 26 de novembre de 2012, va ser nomenada vicepresidenta del grup parlamentari de LMP.
Osztolykán és una activista per l'educació dels nens gitanos, els drets dels gitanos i les minories, i la integració social dels gitanos a Hongria. És una forta defensora de l'educació vocacional que dona als estudiants habilitats amb valor al mercat de treball. A més de la seva activitat com a parlamentària, treballa com a professora voluntària a una escola de formació professional de gitanos al més pobre Districte Vuit de Budapest.

## Referències

* ↑ «Secretary Clinton To Host the 2011 International Women of Courage Awards», 30-06-2011. Arxivat de l'original el 2011-06-30. [Consulta: 9 juliol 2018].
* ↑ «Ismét Schiffer András az LMP-frakció vezetője» (en hongarès). Index, 26-11-2012.
* ↑ Morgan. «Lolo Diklo : Rromani Against Racism: AGNES OSZTOLYKAN», 11-03-2011. [Consulta: 9 juliol 2018].

## Enllaços externs

* Lloc web oficial del Departament d'Estat dels Estats Units
# Istme de Kra

L'istme de Kra és la franja que comunica la península Malaia amb el continent asiàtic. La part occidental de l'istme està sota el govern de Tailàndia, mentre que l'oriental es troba sota l'administració de la divisió de Tenasserim, Myanmar. A l'oest de l'istme de Kra es troba el mar d'Andaman, i a l'est el golf de Siam. L'istme de Kra marca el límit entre dues seccions de la serralada central, coneguda com a muntanyes de Tenasserim, que recorre la regió de nord a sud des dels Estats Shan fins a la part meridional de la península Malaia. La part més estreta, a l'alçada de l'estuari del riu Kra i la ciutat de Chumphon, té una amplada de 44 km. L'istme rep el nom de la vila de Kra Buri, a la província de Ranong, Tailàndia, al costat occidental de la part més estreta.

## Referències

* ↑ The Physical Geography of Southeast Asia, Avijit Gupta

## Bibliografia

* Abdullah MT. 2003. Biogeography and variation of Cynopterus brachyotis in Southeast Asia. PhD thesis. The University of Queensland, St Lucia, Australia.
* Corbet, GB, Hill JE. 1992. The mammals of the Indomalayan region: a systematic review. Oxford University Press, Oxford.
* Hall LS, Gordon G. Grigg, Craig Moritz, Besar Ketol, Isa Sait, Wahab Marni and M.T. Abdullah. 2004. Biogeography of fruit bats in Southeast Asia. Sarawak Museum Journal LX(81):191-284.
* Wilson DE, Reeder DM. 2005. Mammal species of the world. Smithsonian Institution Press, Washington DC.
# Işıl Öz

Işıl Öz (12 d'abril de 1998) és una jugadora de voleibol turca. Öz va iniciar la seva carrera a Galatasaray i després va jugar pel Seramiksan. Des del 2018 juga al Çanakkale Belediyespor i la selecció de Turquia.

## Referències

* ↑ https://www.trtspor.com.tr/haber/voleybol/vestel-venus-sultanlar-ligi/seramiksanda-transfer-143141.html
* ↑ https://www.worldofvolley.com/Latest_news/Turkey/88038/tur-w-seramiksan-continue-with-making-competitive-squad-for-1718--comes-galatasaray-libero.html
* ↑ https://www.haberler.com/seramiksan-a-yeni-smacor-isil-oz-9894249-haberi/
* ↑ http://spormeydani.org/seramiksana-yeni-smacor-isil-oz/
* ↑ http://www.hurriyet.com.tr/yerel-haberler/canakkale/merkez/canakkale-belediyespordan-6-transfer-40962822
* ↑ https://www.voleybolplus.com/isil-oz-canakkale-belediyesporda/
* ↑ https://www.canakkalebelediyespor.com.tr/isil-oz.html
* ↑ http://www.tvf.org.tr/milli-takimlar/u20-bayan-voleybol-milli-takimimiz-hazirliklarini-surduruyor/

## Enllaços externs

* Işıl Öz a WorldofVolley
# Iža

Iža és un poble i municipi d'Eslovàquia que es troba a la regió de Nitra, al sud-oest del país. La primera menció escrita de la vila es remunta al 1268. És famosa la seva església de Sant Miquel Arcàngel del 1721.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 24 desembre 2021].
* ↑ «Starovek - Oficiálna stránka obce Iža». [Consulta: 24 desembre 2021].
* ↑ «Kostoly - Oficiálna stránka obce Iža». [Consulta: 24 desembre 2021].
* ↑ «Dunamente - Podunajsko - Visit Danube Region» (en anglès).
# Édouard Dujardin

Édouard Émile Louis Dujardin (Saint-Gervais-la-Forêt, 1861 - París, 1949) va ser un assagista, novel·lista, poeta i dramaturg francès, un dels majors representants del simbolisme.

## Biografia

Fill del capità marítim Alphonse Dujardin, Édouard va passar la major part de la seva infantesa a Rouen; va estudiar música al Conservatori de París, però posteriorment es va inclinar cap a la literatura. Igual com el seu amic Mallarmé, Dujardin va escriure poesia, a més de relats fantàstics, assaigs religiosos i obres teatrals. Tanmateix, el seu reconeixement mundial està lligat a les seves novel·les: Han tallat els llorers, publicada per primera vegada el 1888, és considerada com a la primera novel·la que utilitza el monòleg interior com recurs narratiu. L'esmentada obra va ser molt aclamada per l'escriptor irlandès James Joyce, que la considerava com una de les seves grans influències literàries.
Gran admirador de l'obra del músic Richard Wagner, Dujardin fundà la Revista wagneriana, la qual es va publicar entre 1885 i 1888, a fi de donar a conèixer l'obra i el pensament d'aquest compositor alemany.
Va tenir un fill amb Madeleine de Boisguillaume, que es dedicà en el París de final de segle a fer de model d'artistes.
Va morir a l'edat de 87 anys.

## Obra

* Els Argonautes (1924).
* La llegenda d'Antonia (trilogia) (1891-1893)
* Els llorers estan tallats (1888)

## Referències

* Mota, Jordi. «Wagner y Francia» (en castellà), 2006. [Consulta: 16 gener 2008.].
# Édouard Delberghe

Édouard Delberghe (Viesly, 4 d'octubre de 1935 - Reims, 1 de setembre de 1994) va ser un ciclista francès, que fou professional entre 1957 i 1969.
En el seu palmarès destaquen 3 victòries d'etapa al Tour de Romandia, dues el 1961 i una el 1962. A les grans voltes destaca una novena posició final al Giro d'Itàlia de 1960.

## Palmarès

* 1957
** 1r al Circuit de les Ardenes i vencedor d'una etapa
* 1958
** Vencedor d'una etapa al Tour de l'Aude
* 1961
** Vencedor de 2 etapes al Tour de Romandia
** Vencedor d'una etapa al Gran Premi de Fourmies
* 1962
** Vencedor d'una etapa al Tour de Romandia
** Vencedor d'una etapa al Gran Premi del Midi Libre
* 1963
** 1r al Gran Premi de Rousies
* 1967
** 1r al Circuit d'Alvèrnia

### Resultats al Tour de França

* 1958. 13è de la classificació general
* 1959. 54è de la classificació general
* 1960. 18è de la classificació general
* 1962. 37è de la classificació general
* 1964. 51è de la classificació general
* 1966. 58è de la classificació general
* 1967. 83è de la classificació general
* 1969. 70è de la classificació general

### Resultats al Giro d'Itàlia

* 1959. 34è de la classificació general
* 1960. 9è de la classificació general
* 1961. 58è de la classificació general

### Resultats a la Volta a Espanya

* 1967. 49è de la classificació general
* 1968. 47è de la classificació general

## Enllaços externs

* Fitxa d'Édouard Delberghe a sitiodeciclismo.net
# Fogatge de 1358

El fogatge de 1358 fou un cens (fogatge) realitzat l'any 1358 al Principat de Catalunya.
La Cort General de Barcelona, l'any 1358 li concedí al rei Pere el Cerimoniós un donatiu per a finançar la Guerra dels Dos Peres. Per a aquest motiu es realitzà un fogatge que afectà els focs dels braços eclesiàstic i militar, però no les ciutats, viles o llocs del braç reial. És compatibilitzaren els focs cristians, jueus i musulmans i fins i tot els masos rònecs, però no els clergues i religiosos, ni els cavallers i els oficials reials.
Al recompte de dades del fogatge no es seguí un criteri gaire unitari, ja que en algunes situacions i casos fou extremadament rigorosa mentre que en d'altres casos fou molt negligent. Per exemple, s'han trobat referències sobre negligències i fraus o grans diferències amb el fogatge que es va realitzar dos anys després, en què pocs llocs mantenien les xifres.

## Referències

* ↑ «Llista de censos amb enllaç en forma d'arxiu PDF a cadascun d'ells». Arxivat de l'original el 2019-03-06. [Consulta: 2 març 2019].
* 1 2 «Informació sobre els fogatges de Catalunya». [Consulta: 2 març 2019].

## Vegeu també

* Foc i lloc

## Enllaços externs

* Fogatge de 1358, amb la llista de poblacions, etc (en excel)
# Festival Internacional de Cinema del Sàhara

El Festival Internacional de Cinema del Sàhara (FiSahara) és un esdeveniment anual que té lloc als campaments de refugiats saharauis de Tindouf, al sud-oest d'Algèria, prop de la frontera amb el Sàhara Occidental. El FiSahara té el suport del Front Polisario i es va celebrar per primera vegada el 2004. El FiSahara neix amb el propòsit de portar el cinema com a forma cultural d'entreteniment i sensibilització als milers de saharauis que han viscut durant més de trenta anys en un aïllament relatiu al desert algerià. El primer FiSahara fou iniciativa del director de cinema peruà Javier Corcuera. Al director de la pel·lícula guanyadora se li lliura com a premi una camella blanca.

## Països convidats i pel·lícules guanyadores

Alguns anys, el FiSahara ha escollit un país convidat, les pel·lícules del qual són projectades i
s'hi realitzen activitats relacionades:
| Any | País convidat | Pel·lícula guanyadora |
| 2003 | | El bosque animado, sentirás su magia |
| 2004 | | (no celebrat) |
| 2005 | | Madame Brouette |
| 2006 | Cuba | La història del camell que plora |
| 2007 | | Azur et Asmar |
| 2008 | | It's a Free World... |
| 2009 | Algèria | Che |
| 2010 | Sud-àfrica | El problema. Testimonio del pueblo saharaui |
| 2011 | Veneçuela | Entrelobos |
| 2012 | Méxic | Oulda lemzun (Hijos de las nubes) |
| 2013 | EUA | Mayibuye I |
| 2014 | Sud-àfrica | Legna: habla el verso saharaui |
| 2015 | | Granito: How to Nail a Dictator |
| 2016 | | Leyuad, un viaje al pozo de los versos |
| 2017 | | (celebrat a Madrid) |
| 2018 | | Sukeina: 4.400 días de noche |

## Referències

* ↑ Bellio, Naiara. «La población saharaui saca adelante su propio festival de cine tras la pérdida de fondos del FiSahara», 12-12-2018. [Consulta: 25 agost 2019].
* ↑ (en inglés) First International Sahara Film Festival Arxivat 2011-07-16 a Wayback Machine., Review of African Political Economy. Consultado el 6 de diciembre de 2009.
* ↑ (en inglés) FISAHARA 07: 4th Sahara International Film Festival, April 11th - 15th, Algeria.com. Consultado el 6 de diciembre de 2009.
* ↑ South Africa guest of honor of FiSahara 2014 and Nelson Mandela honored in the occasion Arxivat 2019-05-29 a Wayback Machine. SADR Permanent Mission in Ethiopia and African Union, 9 April 2014
* ↑ Iñiguez, Fernando «La justicia universal, objetivo central del FiSahara 2015». El País [Madrid], 29-04-2015. ISSN: 1134-6582.
* ↑ «El FiSahara deja este año los campos de refugiados para aterrizar en Madrid», 26-05-2017. [Consulta: 25 agost 2019].
# Iris albicans

Iris albicans és una espècie que pertany a la família de les iridàcies.

## Descripció

Té tiges de fins a 45 cm d'altura, escassament ramificats en la part superior. Les fulles de fins a 20 x 2,2 cm. La Inflorescència amb 3-5 flors, solitàries o per parelles, sobre peduncles de fins a 10 cm, blanques. Bràctees de 3-4,5 cm, àmpliament ovades, obtuses, àmpliament membranoses. Pedicels de fins a 4 mm. El periant té un tub de 15-20 (-30) mm; els tèpals externs de 50-60 x 25-30 mm, reflexos, amb limbe obovat, amb una banda longitudinal pilosa a la part inferior amb pèls de 3 mm. Els fruits són càpsules subcilíndriques. Floreix d'abril a juny.

## Distribució i hàbitat

Originària d'Aràbia, es cultiva àmpliament a la Regió mediterrània, especialment en els cementiris musulmans, trobant-se naturalitzada.

## Taxonomia

Iris albicans va ser descrita per Johan Martin Christian Lange i publicat a Vidensk. Meddel. Naturhist. Foren. Kjøbenhavn 1860: 76 1861.

### Etimologia

Iris: nom genèric anomenat així per Iris la deessa grega de l'arc de Sant Martí.
albicans: epítet llatí que significa "blanquinós".

### Sinonímia

* Iris albicans var. madonna Dykes
* Iris albicans var. majoricensis (Barceló) Nyman
* Iris × florentina var. albicans (Lange) Baker
* Iris × florentina subsp. albicans (Lange) K.Richt.
* Iris × florentina var. madonna (Dykes) L.H.Bailey
* Iris × germanica subsp. albicans (Lange) O.Bolòs & Vigo
* Iris madonna Sprenger
* Iris majoricensis Barceló

## Vegeu també

* Característiques de les iridàcies

## Referències

* ↑ Iris albicans a Flora Vascular
* ↑ «Iris albicans». Tropicos.org. Missouri Botanical Garden. [Consulta: 11 juny 2015].
* ↑ A Noms Botànics
* ↑ A Epítets Botànics
* ↑ «Iris albicans». The Plant List. [Consulta: 11 juny 2015].
* ↑ «Iris albicans». Royal Botanic Gardens, Kew: World Checklist of Selected Plant Families. [Consulta: 11 juny 2015].
# Álex Barahona

Álex Barahona (11 de desembre de 1980, Madrid, Espanya) és un actor espanyol de sèries de televisió, cinema i teatre.

## Filmografia
### Televisió

* Los Serrano, com Álex Chacón (2004-2006) (Temporada 3-5)
* La dársena de poniente, com Julián Bazán (2006-2007)
* Cuenta atrás, com Amador, un episodi (2007)
* Aída, un episodi (2008)
* Planta 25, com Luis (2008)
* Sin tetas no hay paraíso, com Alberto (2008)
* Física o Química, com Alberto "Berto" Freire Caballar (2008-2011)
* Una bala para el Rey, com Sueco. TV movie (2009)
* El Bloke. Coslada cero, com Miguel "El niño". Minisèrie (2009)
* El Gordo: una historia verdadera, com José Luis. TV movie (2010)
* Isabel, com Juan; un episodi (2012)
* Gran Reserva: El origen, co Andrés Guillén (2013)
* Con el culo al aire, com Nacho, un episodi (2014)
* Amar es para siempre, com Nicolás Campos (2015-2016)
* Señoras del (h)AMPA, com Curro (2019-¿?)

### Llargmetratges

* Lo contrario al amor, com Toño (2011)
* Alpha, com Toni (2013)
* A cambio de nada (2015)

### Curtmetratges

* Conjuntos disjuntos, de Samuel Gutiérrez (2006)
* El día más importante de mi vida, de Beatriz Santana (2009)
* Gemalogia, de Rick Limentani (2011)
* Split up, de Carlos Caro (2014)
# Álex Blanco Sánchez

Álex Blanco Sánchez (Benidorm, Marina Baixa, 16 de desembre de 1998) és un futbolista valencià que juga d'extrem esquerre al Como 1907 de la Serie B italiana. Ha sigut internacional amb la selecció espanyola sub-17 i sub-19.

## Trajectòria

Álex Blanco va passar per les categories inferiors del FC Barcelona i del València CF. Amb aquest últim, ha disputat un total de 51 partits en 2aB, en els quals ha marcat onze gols. A més, amb el primer equip xe, ha arribat a jugar dos partits en Copa del Rei. Acumula tres internacionalitats amb la selecció espanyola Sub-17 i 1 amb la Sub-19 en l'Estadi Regne de Lleó contra la selecció de Qatar.
En el mercat d'hivern de la temporada 2018-2019 el jugador va ser cedit al Deportivo Alavés fins al final de temporada, debutant amb derrota en el Santiago Bernabeu contra el Reial Madrid, jugant 9 minuts.
El juliol de 2019, és cedit al Reial Saragossa per una temporada amb opció de compra per als aragonesos. L'estiu de 2020 va tornar al primer equip del València CF amb fitxa del filial. Va debutar el 29 de setembre com a titular davant la Reial Societat amb el dorsal 37 i va participar en diversos partits del primer equip. A finals de gener el club li va fer fitxa del primer equip amb el dorsal 16.
El 18 de gener de 2022 es va desvincular de l'equip valencianista i va fitxar pel que quedava de temporada i dues més amb el Como 1907 de la Serie B italiana.

### Clubs

| Club | Lliga | Any |
| València Club de Futbol Mestalla | 2a divisió B | 2017-2018 |
| València Club de Futbol | 1a divisió | 2018 |
| Deportivo Alavés (cedit) | 1a divisió | 2019 |
| Reial Saragossa (cedit) | 2a divisió | 2019-2020 |
| València CF | 1a divisió | 2020-2022 |
| Como 1907 | Serie B | 2022- |

## Selecció

Ha disputat partits amb la Selecció valenciana de futbol en categories juvenils. Així mateix, acumula tres internacionalitats amb la selecció espanyola Sub-17 i va ser també convocat amb la Sub-19. Va arribar a ser valorat per fer el salt a la Sub-21.

## Referències

* ↑ «Confirmación oficial Esportiu Alabés».
* ↑ «Álex Blanco se va cedido al Alavés». Levante-EMV.
* ↑ «Álex Blanco, presión y verticalidad para su debut como valencianista en Liga» (en castellà). El Desmarque.
* ↑ «Álex Blanco ficha por el primer equipo y deja sitio a Outtara en el filial» (en castellà). El Desmarque.
* ↑ «Oficial: Álex Blanco se marcha al Como 1907» (en castellà). As, 18-01-2022.
* ↑ «Álex Blanco entra en la órbita de la Selección Sub-21». Superdeporte, 24-09-2020.

## Enllaços externs

* Fitxa a Transfermarkt
# Zarréu

Zarréu, en asturià i oficialment, (castellà Cerredo) és una parròquia, una parròquia rural i una vila del conceyu asturià de Degaña. La parròquia té una població de 858 habitants (INE 2008), essent la vila de Zarréu l'únic nucli habitat. A la parròquia també hi pertany el llogaret de La Pruída, actualment deshabitat.
L'activitat econòmica principal és la mineria, ja que l'empresa Coto Minero Cantábrico (abans Hullas del Coto Cortés), hi té dues explotacions, una subterrània i altra a cel obert, dins dels límits de la parròquia.

## Parròquia rural

La Parròquia Rural de Zarréu fou creada el 5 de febrer de 1989, mitjançant el Decret 15/89 de la Consejería de Interior y Administración Territorial del Principat d'Astúries.
La creació es realitzà mitjançant la transformació de l'anterior Entitat Local Menor de Zarréu, conforme a la Disposició Transitòria Primera de la Llei 11/86 del Principat d'Astúries, mantenint-se l'àmbit territorial.

## Localitats

* Los Chanos
* Las Colominas
* El Corralón
* La Costapina
* La Crucichada
* La Cuesta
* Encima la Viḷḷa
* Entrelasparéis
* El Fondu la Viḷḷa
* El Freisnedal
* Las Ḷḷinares del Calechu
* Las Ḷḷinares del Rabeiru
* El Pradín
* El Prau d'Aguedina
* El Prau Molín
* El Rabeiru
* San Roque
* Los Tachos
* La Torre
* Los Coḷḷaos
* Las Corradas
* Fonḷḷada
* El Mangueiru
* Las Mustargas
* La Xatera

## Llocs d'interès

* Església de Santa Maria
* Casa de Florencio amb capella de la Mare de Déu del Carme de Zarréu
* Túmul funerari de La Pruída

## Referències

* ↑ «Expedient amb els topònims oficials de Degaña». BOPA.
* ↑ «Boletín Oficial del Estado: MINERO SIDERÚRGICA PONFERRADA, SOCIEDAD ANÓNIMA (Sociedad absorbente) HULLAS DEL COTO CORTÉS, SOCIEDAD ANÓNIMA (Sociedad absorbida)» (en castellà). [Consulta: 5 març 2022].
# Javanrud

Javanrud (persa جوانرود, kurd Djwanro) és una ciutat de l'Iran, a la província de Kermanshah, capital del comtat del mateix nom. El nom Javanrud vol dir "riu dels Javs o Jafs" (els kurds habitants de la zona) però en persa modern literalment vol dir "Riu Jove"; actualment no hi ha cap riu. La seva població és de 73.317 habitants. La població pertany a la tribu kurda coneguda com a djafs o jafs.
Fou un antic districte a l'oest de la muntanya Shaho entre Avroman al nord, Shahrazur a l'oest, i Zuhab i Rawansar al sud i est. La moderna comarca o comtat limita al nord i oest amb Paveh, al sud-est amb Rawansar, i al sud-oest amb Islam-Abad i Sarpol-e-zahab. Està dividida en dos districtes: Districte Central i Javanrud, i sis viles. La capital és la ciutat de Javanrud, situada a 79 kilòmetres al nord de Kermanshah i a 1300 metres d'altitud. A la ciutat s'hi troben un castell, un parell de coves (la de Kawat i la de Quri Qaleh), una font d'aigua mineral, restes jueves, i unes tombes excavades a la roca (Taq-e Farhad).

## Bibliografia

* ʿAbd-Allāh Marduḵ i EIr, "Javanrud" a Encyclopaedia Iranica